Na temelju članka 4. stavka 3. točke 2. Odluke o uvjetima, načinu i postupku gospodarenja nekretninama u vlasništvu Općine Vidovec („Službeni vjesnik Varaždinske županije“ broj 18/14) i članka 47. Statuta Općine Vidovec („Službeni vjesnik Varaždinske županije“ broj 04/18), općinski načelnik Općine Vidovec, raspisuje

**JAVNI NATJEČAJ**

**za davanje u zakup dijela zemljišta u vlasništvu Općine Vidovec**

 **za postavljanje kioska**

**Predmet javnog natječaja** je davanje u zakup dijela zemljišta za postavljanje kioska, prikupljanjem pisanih ponuda, na dijelu k.č.br. 81/7 k.o. Vidovec, Trg svetog Vida, površine 54 m2, ispred zgrade Općine Vidovec, Trg svetog Vida 9, kako slijedi:

|  |  |  |  |
| --- | --- | --- | --- |
| R.br. | Namjena | Površinazemljišta | Početna mjesečna zakupnina |
| 1. | Postavljanje kioska radi pružanja cvjećarsko aranžerskih usluga | 54 m2 | 650,00 kn |

Pravo sudjelovanja na natječaju imaju sve fizičke i pravne osobe registrirane za obavljanje predmetne djelatnosti.

Jamčevina za sudjelovanje u javnom natječaju iznosi 10% od ukupno određene početne mjesečne zakupnine te se uplaćuje na žiro račun Općine Vidovec otvoren u Zagrebačkoj banci d.d., Proračun Općine Vidovec, IBAN: HR6323600001848400002, model 68, poziv na broj: 9016-OIB, svrha uplate: „Jamčevina za zakup zemljišta za postavljanje kioska“.

Najpovoljnijom ponudom smatra se ponuda s najvišim iznosom mjesečne zakupnine, uz uvjet da ponuditelj ispunjava sve uvjete propisane ovim natječajem.

Natječaj je valjan ako pristigne i samo jedna valjana ponuda.

Ugovor o zakupu sklapa se na određeno vrijeme u trajanju od 3 godine, s time da Zakupodavac (Općina Vidovec) zadržava pravo, da bez ikakve odgovornosti, u svako doba i prije isteka roka na koji se ugovor zaključuje, isti raskine bez navođenja razloga raskida.

Općinski načelnik zadržava pravo mijenjati visinu zakupnine za vrijeme trajanja ugovora o zakupu.

Ponuditeljima čija ponuda ne bude prihvaćena vratiti će se uplaćena jamčevina u roku od 15 dana od dana primitka odluke o izboru najpovoljnijeg ponuditelja.

Odabranom ponuditelju uplaćena jamčevina uračunava se u zakupninu. Ako odabrani ponuditelj odustane od ponude ili od sklapanja ugovora o zakupu, uplaćena jamčevina se ne vraća.

Ponuda na natječaj mora sadržavati:

* **podatke o ponuditelju**: ime i prezime odnosno naziv, adresa prebivališta ponuditelja fizičke osobe odnosno sjedište pravne osobe, OIB i kontakt telefon;
* **ponuđeni iznos mjesečne zakupnine** koji ne može biti niži od iznosa početne mjesečne zakupnine;
* dokaz o prvenstvenom pravu;
* dokaz o uplati jamčevine;
* naziv banke i broj računa (IBAN) radi eventualnog povrata jamčevine.

Uz ponudu je potrebno priložiti:

* **za pravne osobe**: presliku izvatka iz sudskog registra, ne stariji od 6 mjeseci te podatke o osobi ovlaštenoj za zastupanje;
* **za obrtnike**: presliku izvatka iz obrtnog registra, ne stariji od 6 mjeseci;
* **za fizičke osobe:** presliku osobne iskaznice ili domovnice;

Pravo prvenstva zakupa zemljišta, sukladno članku 26. stavku 1. točci 2. Odluke o uvjetima, načinu i postupku gospodarenja nekretninama u vlasništvu Općine Vidovec („Službeni vjesnik Varaždinske županije“ br. 18/14) ima dosadašnji pošteni zakupnik uz uvjet da je redovito ispunjavao svoje obveze.

Pregled lokacije moguće je izvršiti uz prethodnu najavu.

Pisane ponude na natječaj upućuju se Povjerenstvu za provedbu natječaja u zatvorenoj omotnici, s naznakom „NE OTVARAJ –NATJEČAJ ZA DAVANJE U ZAKUP ZEMLJIŠTA U VLASNIŠTVU OPĆINE VIDOVEC“, preporučenom pošiljkom ili osobnom dostavom u Jedinstveni upravni odjel Općine Vidovec, Trg svetog Vida 9, 42205 Vidovec.

**Rok za dostavu ponuda je 30.04.2018. godine do 13,00 sati.**

Nepravovremene i nepotpune ponude neće se razmatrati.

Odluku o utvrđivanju najpovoljnije ponude i zaključenju ugovora s najpovoljnijem ponuditeljem donosi općinski načelnik na prijedlog Povjerenstva za davanje u zakup zemljišta, a ista će se dostaviti svim ponuditeljima.

S najpovoljnijim ponuditeljem zaključiti će se ugovor o zakupu u roku od 15 dana računajući od dana zaprimanja odluke o utvrđivanju najpovoljnije ponude.

Pored zakupnine, zakupnik je dužan sam snositi troškove tekućeg održavanja kioska, te o svom trošku odstraniti sav dnevni otpad i održavati red oko kioska.

Općina Vidovec nije obvezna prihvatiti ni jednu pristiglu ponudu te pridržava pravo odustati od davanja u zakup predmetnog zemljišta u svako doba prije potpisivanja ugovora o zakupu i poništiti javni natječaj, sve bez ikakve odgovornosti za eventualnu štetu ponuditeljima.

Otvaranje ponuda održati će se dana **30.04 2018. u 13,00** sati, u zgradi Općine Vidovec, dvorana za sastanke, Trg svetog Vida 9, 42205 Vidovec.

Otvaranju ponuda mogu biti nazočni ponuditelji, odnosno njihovi ovlašteni predstavnici uz predočenje valjane punomoći.

|  |
| --- |
| OPĆINSKI NAČELNIKBruno Hranić |

KLASA: 944-01/18-01/01

URBROJ: 2186/10-02/1-18-02

Vidovec, 20. travnja 2018.